Diari Oficial de la Generalitat Valenciana


Sumari del DOGV 7918, del 16-11-2016 (2016/9070)

RESOLUCIÓ de 9 de novembre de 2016, del director general del Servei Valencià d'Ocupació i Formació, per la qual es publica la redistribució dels crèdits màxims que han de finançar les subvencions destinades a recolzar la integració sociolaboral de treballadors i treballadores en situació o risc d'exclusió social, en empreses d'inserció i en empreses ordinàries de treball per a 2016, convocades mitjançant la Resolució de 20 de juny de 2016, de la directora general del Servei Valencià d'Ocupació i Formació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7918

Data del DOGV
:   16-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9070


Data del document
:   09-11-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 de novembre de 2016, del director general del Servei Valencià d'Ocupació i Formació, per la qual es publica la redistribució dels crèdits màxims que han de finançar les subvencions destinades a recolzar la integració sociolaboral de treballadors i treballadores en situació o risc d'exclusió social, en empreses d'inserció i en empreses ordinàries de treball per a 2016, convocades mitjançant la Resolució de 20 de juny de 2016, de la directora general del Servei Valencià d'Ocupació i Formació. [2016/9070]  
En el Diari Oficial de la Comunitat Valenciana de 13 de novembre de 2015, es va publicar l'Ordre 7/2015, de 10 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions públiques destinades a la integració sociolaboral de treballadors i treballadores en situació o risc d'exclusió social, en empreses d'inserció i en empreses ordinàries de treball.  
Per a l'exercici 2016, les ajudes regulades en l'ordre esmentada es van convocar mitjançant la Resolució de 20 de juny de 2016, de la directora general del Servei Valencià d'Ocupació i Formació (DOCV 24.06.2016), per la qual es convoquen les subvencions públiques destinades a la integració sociolaboral de treballadors i treballadores en situació o risc d'exclusió social, en empreses d'inserció i en empreses ordinàries de treball per a 2016, per la qual es va donar publicitat a les línies de crèdit i a l'import global màxim destinat a finançar aquestes subvencions. En l'article 2 es va establir que aquestes ajudes es financen per un import global màxim de 425.000 euros, amb càrrec al capítol IV del programa pressupostari 322.51, Foment d'Ocupació, segons detall de línies i imports que a continuació s'especifiquen:  
a) Les ajudes per al programa regulat en el capítol I del títol II de les bases reguladores, destinades a les empreses d'inserció qualificades i inscrites en el registre administratiu de la Comunitat Valenciana, es finançaran per un import global 400.000 ?.  
b) Les ajudes per al programa regulat en el capítol II del títol II de les bases reguladores, destinades a les empreses ordinàries que contracten treballadors en exclusió social o en risc de patir-ne, es finançaran per un import global de 25.000,00 ?.  
La dotació publicada per a les ajudes a les empreses d'inserció resulta insuficient per a atendre la totalitat de les sol·licituds presentades fins a la data.  
El termini per a la presentació de sol·licituds del programa regulat en el capítol II del títol II de les bases reguladores, destinades a les empreses ordinàries que contracten treballadors en exclusió social o en risc de patir-ne, va finalitzar el 31 d'octubre de 2016, d'acord amb el que estableix l'apartat 2 de l'article 5 de la resolució de convocatòria d'ajudes per a l'exercici 2016, amb un import màxim a concedir de 5.045,04 ?, i sense que existisquen altres sol·licituds pendents de resolució, per la qual cosa hi ha un sobrant de 19.954,96 ?.  
L'apartat 2 de l'article 2 de la Resolució de convocatòria d'ajudes per a 2016, estableix que: «la distribució de crèdits entre ambdós programes té caràcter estimatiu. Si una vegada finalitzats els terminis de presentació de sol·licituds, existira crèdit sobrant en un dels dos programes, aquest podria destinar-se a finançar les sol·licituds de l'altre programa que no pogueren ser ateses per falta de fons, mitjançant una resolució de la directora general del SERVEF, que fixarà la distribució definitiva i que serà publicada en el DOCV, sense necessitat de l'establiment d'un nou termini de presentació de sol·licituds».  
De conformitat amb el que estableix l'article 2 de la Resolució de 20 de juny de 2016, de la directora general del Servei Valencià d'Ocupació i Formació, ateses les sol·licituds presentades fins al moment i existint crèdit disponible, escau la redistribució del crèdits entre ambdós programes, incrementant el crèdit disponible per a les ajudes a les empreses d'inserció, sense establir un nou termini de presentació de sol·licituds.  
En conseqüència, i en virtut del que disposa l'article 2 de la Resolució de 20 de juny de 2016, de la directora general del Servei Valencià d'Ocupació i Formació, resolc:  
  
Únic  
Redistribuir les dotacions pressupostàries assignades en la Resolució de 20 de juny de 2016, de la directora general del Servei Valencià d'Ocupació i Formació, per la qual es convoquen les subvencions públiques destinades a la integració sociolaboral de treballadors i treballadores en situació o risc d'exclusió social en empreses d'inserció i en empreses ordinàries de treball per a 2016, d'acord amb el detall següent:  
  
a) Les ajudes per al programa regulat en el capítol I del títol II de les bases reguladores, destinades a les empreses d'inserció qualificades i inscrites en el registre administratiu de la Comunitat Valenciana, finançades per un import global 400.000 ?: s'amplia la dotació pressupostària en 19.954,96 ?, per la qual cosa la dotació final d'aquest programa serà de 419.954,96 ?.  
b) Les ajudes per al programa regulat en el capítol II del títol II de les bases reguladores, destinades a les empreses ordinàries que contracten treballadors en exclusió social o en risc de patir-ne, finançades per un import global de 25.000,00 ?: es redueix la dotació a 5.045,04 ?, per la qual cosa hi ha un sobrant de 19.954,96 ?.  
Després de la redistribució, la dotació de la Resolució de 20 de juny de 2016, es manté en 425.000 ?.  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la notificació, davant el Jutjat Contenciós Administratiu de la corresponent província, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o, potestativament, un recurs de reposició davant la persona titular de la Direcció General del SERVEF en el termini d'un mes, comptat en els termes ja mencionats, d'acord amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques. Tot això, sense perjuí que puga interposar-s'hi qualsevol altre recurs dels previstos en la legislació vigent.  
  
  
València, 9 de novembre de 2016.- El director general del SERVEF: Enric Nomdedéu Biosca.